pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. ขานรับเจ้าภาพหลักจัดทำรูปแบบปฏิรูปกระบวนการดำเนินคดีเจ้าที่รัฐที่มีส่วนร่วมกับการค้ามนุษย์
วันพุธที่ 31 มกราคม 2561
พม. ขานรับเจ้าภาพหลักจัดทํารูปแบบปฏิรูปกระบวนการดําเนินคดีเจ้าที่รัฐที่มีส่วนร่วมกับการค้ามนุษย์
พม. ขานรับเจ้าภาพหลักจัดทํารูปแบบปฏิรูปกระบวนการดําเนินคดีเจ้าที่รัฐที่มีส่วนร่วมกับการค้ามนุษย์
ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพมหานคร นายณรงค์ คงคํา รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เปิดเผยภายหลัง เป็นประธานการประชุมกําหนดแผนปฏิรูปกระบวนการทํางานในการสอบสวนของหน่วยงานที่เกี่ยวข้อง กรณีเจ้าหน้าที่ของรัฐ เข้าไปเกี่ยวข้องกับการค้ามนุษย์ เมื่อวันที่ 25 มกราคม 2561 โดยมี พลตํารวจเอก จรัมพร สุระมณี กรรมการป้องกันและปราบปรามการทุจริตในภาครัฐ (ป.ป.ท.) และผู้แทนหน่วยงานที่เกี่ยวข้องเข้าร่วม ได้แก่ กระทรวงการพัฒนาสังคมและความมั่นคง ของมนุษย์ (พม.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) สํานักงานป้องกันและปราบปรามการฟอกเงิน (ป.ป.ง.) คณะกรรมการป้องกันและปราบปรามการทุจริตแห่งชาติ (ป.ป.ช.) และกรมสอบสวนคดีพิเศษ (DSI)
เมื่อวันที่ 23 มกราคม ที่ผ่านมา กระทรวง พม. ได้กําหนดจัดการประชุมเพื่อหารือแนวทางการแก้ไขปัญหาการค้ามนุษย์ โดยมี พลเอก ฉัตรชัย สาริกัลยะ รองนายกรัฐมนตรี เป็นประธานการประชุม พร้อมด้วยผู้แทนหน่วยงานที่เกี่ยวข้อง เพื่อร่วมกัน หาแนวทางมาตรการการดําเนินการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ ทั้งนี้ ที่ประชุมได้มอบหมาย กระทรวง พม. เป็นเจ้าภาพหลักในการจัดทํารูปแบบการปฏิรูปกระบวนการการดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องกับการค้ามนุษย์ โดยให้แล้วเสร็จภายใน 1 – 2 เดือน และมอบหมายกระทรวง พม. จัดการประชุมกลุ่มเล็กร่วมกับหน่วยงานที่เกี่ยวข้อง
สําหรับการประชุมกําหนดแผนปฏิรูปกระบวนการทํางานในการสอบสวนของหน่วยงานที่เกี่ยวข้องครั้งนี้ เป็นการประชุม กลุ่มเล็ก โดยมีผู้แทนหน่วยงานที่เกี่ยวข้องเข้าร่วม ได้แก่ กระทรวง พม. ปปท. ปปง. ปปช. และ DSI ทั้งนี้ ที่ประชุมมีมติเห็นชอบ ในเรื่องการดําเนินคดีค้ามนุษย์และคดีที่เกี่ยวเนื่องกับการค้ามนุษย์ ถือเป็นนโยบายสําคัญของรัฐบาลที่จําเป็นต้องดําเนินการ ป้องกันและปราบปรามให้เกิดผลอย่างเป็นรูปธรรม และมีการกําหนดมาตรการเร่งรัดการดําเนินคดีการค้ามนุษย์และคดีค้ามนุษย์ ที่มีเจ้าหน้าที่ของรัฐเข้าไปเกี่ยวข้อง โดยการดําเนินการของหน่วยงานที่เกี่ยวข้องเป็นการใช้อํานาจตามกฎหมายที่มีอยู่ ของแต่ละหน่วยงาน หากกรณีพบว่า เจ้าหน้าที่ของรัฐที่เข้าไปเกี่ยวข้องกับคดีค้ามนุษย์ ให้รายงานมายัง กระทรวง พม. ในฐานะเลขานุการคณะกรรมการป้องกันและปราบปรามการค้ามนุษย์ (ปคม.) ทั้งนี้ ผลการประชุม จะได้นําเสนอหัวหน้าหน่วยงานที่เกี่ยวข้อง ทบทวน เสนอแนะ ให้ความเห็น ก่อนนําเสนอ ร.นรม ,นรม. พิจารณาให้ความเห็นชอบก่อนประกาศบังคับใช้ต่อไป
รัฐบาลไทย-ข่าวทำเนียบรัฐบาล-ก.แรงงาน แถลง “ ปรับรูปแบบศูนย์บริการเบ็ดเสร็จ (One Stop Service :OSS) ในกทม.” ป้องกัน COVID-19
วันพุธที่ 18 มีนาคม 2563
ก.แรงงาน แถลง “ ปรับรูปแบบศูนย์บริการเบ็ดเสร็จ (One Stop Service :OSS) ในกทม.” ป้องกัน COVID-19
วันที่ 18 มีนาคม 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน แถลงข่าว “ปรับรูปแบบการให้บริการศูนย์บริการเบ็ดเสร็จ (One Stop Service :OSS) ต่อใบอนุญาตทํางานแรงงานต่างด้าว 3 สัญชาติ” ป้องกันการแพร่ระบาดของไวรัสโควิด - 19
ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เผย หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ตระหนักถึงความปลอดภัยในชีวิตของนายจ้าง/แรงงานต่างด้าว และ บุคลากร ที่อาจจะได้รับผลกระทบจากการแพร่ระบาดของโรค COVID-19 ซึ่งในประเทศไทยได้ถูกประกาศให้เป็นโรคติดต่ออันตราย ที่สามารถติดต่อจากคนสู่คน โดยระบบทางเดินหายใจ หรือการสัมผัสสารคัดหลั่งของผู้ติดเชื้อ และขณะนี้รัฐบาลได้มีประกาศให้งดอยู่ในสถานที่ที่มีการรวมกลุ่ม และห้ามจัดกิจกรรมที่มีการรวมกลุ่ม จึงสั่งการให้ กระทรวงแรงงาน โดยกรมการจัดหางาน ประกาศปรับรูปแบบการให้บริการต่ออายุใบอนุญาตทํางาน ขออยู่ต่อในราชอาณาจักร และการออกบัตรประจําตัวบุคคลซึ่งไม่มีสัญชาติไทย(บัตรชมพู) ให้กับแรงงานต่างด้าว ณ ศูนย์บริการเบ็ดเสร็จ กรุงเทพมหานคร (One Stop Service : OSS) ทั้ง 4 แห่ง ได้แก่ 1.ห้างสรรพสินค้า ไอที สแควร์ หลักสี่ 2.ห้างสรรพสินค้า ยู อมูเลท พลาซ่า เพชรเกษม 3.ห้างสรรพสินค้า นัมเบอร์วันพลาซ่า และ4.ตลาดสดสี่แยกหนองจอก
“ศูนย์บริการเบ็ดเสร็จ กรุงเทพมหานคร (One Stop Service : OSS) จะปรับรูปแบบการให้บริการ ตั้งแต่วันที่ 19 มีนาคม 2563 เป็นต้นไป โดยปิดเฉพาะในส่วนการให้บริการของกทม.และสํานักงานตรวจคนเข้าเมือง แต่กรมการจัดหางานยังมีการให้บริการ โดยมีเจ้าหน้าที่อยู่เพื่อให้บริการแจ้งข่าวสาร การบันทึกข้อมูลใน NAME LIST ซึ่งนายจ้างหรือผู้รับอนุญาตให้นําคนต่างด้าวมาทํางานไปดําเนินการด้วยตนเอง ไม่ต้องพาคนต่างด้าวไป และการให้บริการข้อมูลและแนะนําให้ข้อมูล โดยจะปิดระบบนัดหมาย และระบบขอใบอนุญาตทํางาน (ตท.2) ชั่วคราว
ทั้งนี้ ตั้งแต่วันที่ 19-31 มีนาคม 2563 กรมการจัดหางานจะติดต่อนัดหมายนายจ้าง/สถานประกอบการ และบริษัทนําคนต่างด้าวเข้ามาทํางานซึ่งดําเนินการแทนนายจ้าง/สถานประกอบการ ตามหมายเลขโทรศัพท์ที่แจ้งไว้ในระบบ ซึ่งจะสามารถยื่นขอรับการตรวจลงตรา VISA ได้ที่ ศูนย์ให้บริการแรงงานต่างด้าว 3 สัญชาติของสํานักงานตรวจคนเข้าเมือง 3 แห่ง ได้แก่ 1. ห้างสรรพสินค้า อิมพีเรียลเวิลด์ ลาดพร้าว 2. ห้างสรรพสินค้า บิ๊กซี สาขาดอนเมือง (สะพานใหม่) 3. ห้างสรรพสินค้าบิ๊กซี สาขาราษฎร์บูรณะ โดยขอรับใบอนุญาตทํางาน ณ สํานักงานจัดหางานกรุงเทพมหานคร พื้นที่ 1-10 และเข้ารับบริการทําบัตรประจําตัวคนซึ่งไม่มีสัญชาติไทย (บัตรสีชมพู)ได้ที่สํานักงานเขต ของกรุงเทพมหานคร ทั้ง 50 เขต ส่วน ศูนย์บริการเบ็ดเสร็จ (One Stop Service : OSS) ภูมิภาค ผู้ว่าราชการจังหวัดสามารถพิจารณาปรับรูปแบบได้ตามความเหมาะสม ต่อไป” ดร.ดวงฤทธิ์ เบ็ญจาธิกุล ชัยรุ่งเรือง กล่าว
รัฐบาลไทย-ข่าวทำเนียบรัฐบาล-นายกรัฐมนตรีและประธานาธิบดีสหรัฐ ฯ ยืนยันความสำคัญของความเป็นพันธมิตรอันยาวนาน และพร้อมร่วมกันเพิ่มพูนความร่วมมือในทุกมิติ
วันจันทร์ที่ 1 พฤษภาคม 2560
นายกรัฐมนตรีและประธานาธิบดีสหรัฐ ฯ ยืนยันความสําคัญของความเป็นพันธมิตรอันยาวนาน และพร้อมร่วมกันเพิ่มพูนความร่วมมือในทุกมิติ
นายกรัฐมนตรีและประธานาธิบดีสหรัฐ ฯ ยืนยันความสําคัญของความเป็นพันธมิตรอันยาวนาน และพร้อมร่วมกันเพิ่มพูนความร่วมมือในทุกมิติ
วานนี้ (30 เมษายน 2560) เวลา 21.30 น. นายโดนัลด์ ทรัมป์ ประธานาธิบดีสหรัฐ ฯ ได้โทรศัพท์ถึงพลเอก ประยุทธ์ จันทร์โอชา โดยพลโทวีรชน สุคนธปฏิภาค รองโฆษกประจําสํานักนายกรัฐมนตรี เผยว่า นายกรัฐมนตรีกล่าวยินดีแก่ประธานาธิบดี ทรัมป์ ที่ได้รับตําแหน่งประธานาธิบดีสหรัฐ ฯ คนที่ 45 และความสําเร็จในการบริหารประเทศในช่วง 100 วันที่ผ่านมา พร้อมขอบคุณประธานาธิบดีสหรัฐ ฯ ที่แสดงความเสียใจต่อการเสด็จสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรียังชื่นชมความสัมพันธ์ทวิภาคีระหว่างไทย-สหรัฐ ฯ ที่มีมายาวนานและเป็นไปด้วยดีตลอดระยะ 184 ปี และยืนยันว่าไทยพร้อมส่งเสริมและสนับสนุนความร่วมมือไทยและสหรัฐ ฯ ให้เพิ่มมากขึ้นในทุกมิติ โดยเฉพาะอย่างยิ่งด้านเศรษฐกิจ การค้าและความมั่นคง และพร้อมสนับสนุนบทบาทอันสร้างสรรค์ของสหรัฐ ฯ ในการธํารงไว้ซึ่งสันติภาพและความมั่นคงในภูมิภาคนอกจากนี้นายกรัฐมนตรียังกล่าวขอบคุณประธานาธิบดีสหรัฐ ฯ ที่แสดงความมั่นใจต่อรัฐบาลไทยและประเทศไทย พร้อมทั้งส่งความปรารถนาดีมายังประชาชนชาวไทยทุกคน
นายกรัฐมนตรียังได้กล่าวขอบคุณและตอบรับคําเชิญเยือนสหรัฐ ฯ อย่างเป็นทางการของประธานาธิบดีสหรัฐ ฯ และได้เชิญประธานาธิบดีสหรัฐ ฯ เยือนไทยในโอกาสที่สะดวก ในโอกาสนี้ นายกรัฐมนตรียังแสดงความปรารถนาดีไปยังชาวอเมริกันทุกคนด้วยเช่นเดียวกัน
รัฐบาลไทย-ข่าวทำเนียบรัฐบาล-เร่งสางปัญหาเคลื่อนย้ายแรงงาน  ก.แรงงาน ขอ ครม.ไฟเขียวให้แรงงาน ตาม MoU และ ต่างด้าวที่ทำงานไป-กลับ ชายแดนกว่า 1 แสนคน อยู่ต่อและทำงานในไทย
วันพุธที่ 1 เมษายน 2563
เร่งสางปัญหาเคลื่อนย้ายแรงงาน  ก.แรงงาน ขอ ครม.ไฟเขียวให้แรงงาน ตาม MoU และ ต่างด้าวที่ทํางานไป-กลับ ชายแดนกว่า 1 แสนคน อยู่ต่อและทํางานในไทย
กระทรวงแรงงาน เผย ครม.ไฟเขียวให้แรงงานต่างด้าว กว่า 100,000 คน ที่เข้ามาทํางานตาม MoU ที่ครบวาระการจ้างงาน และคนต่างด้าวที่เข้ามาทํางานตามฤดูกาล หรือไป-กลับ บริเวณชายแดน สามารถอยู่ในราชอาณาจักรเป็นการชั่วคราว และให้ทํางานได้เป็นการชั่วคราว จนกว่าจะมีการ
มรว.จัตุมงคล โสณกุล รัฐมนตรีว่าการกระทรวงแรงงาน เผย ที่ประชุมคณะรัฐมนตรี เมื่อวันที่ 31 มีนาคม 2563 ที่ผ่านมา เห็นชอบให้แรงงานต่างด้าว กลุ่มที่เข้ามาทํางานตาม MoU ที่ครบวาระการจ้างงาน 4 ปี และคนต่างด้าวที่เข้ามาทํางานตามฤดูกาล หรือไป-กลับ บริเวณชายแดน ซึ่งระยะเวลาการอนุญาตให้อยู่ในราชอาณาจักรสิ้นสุดลง แต่ไม่สามารถเดินทางออกนอกราชอาณาจักรได้ก่อนหรือในวันที่ 30 เมษายน 2563 ให้อยู่ในราชอาณาจักร และให้ทํางานได้เป็นการชั่วคราว จนกว่าจะมีการเปิดด่าน
“ จากการแพร่ระบาดของโรคโควิด-19 ที่กระจายเป็นวงกว้าง คณะรัฐมนตรีจึงมีมติเมื่อวันที่ 17 มีนาคม 2563 เห็นชอบมาตรการเร่งด่วนในการป้องกันและลดความเสี่ยงจากการติดเชื้อ ซึ่งเป็นผลให้ส่วนราชการมีการดําเนินการในส่วนที่เกี่ยวข้องโดยเฉพาะการจํากัดการเคลื่อนย้ายของคนเป็นจํานวนมาก ประกอบกับการปิดด่านพรมแดนระหว่างประเทศไทยกับประเทศเพื่อนบ้าน ซึ่งมีผลกระทบให้ แรงงานต่างด้าวที่วาระการจ้างงาน และการอนุญาตให้อยู่ในราชอาณาจักรสิ้นสุด กว่า 108,586 คน (กลุ่ม MoU ประมาณการ จํานวน 44,222 คน และ กลุ่มชายแดน ประมาณการ จํานวน 64,364 คน) ไม่สามารถเดินทางออกนอกราชอาณาจักรได้ก่อน หรือในวันที่ 30 เมษายน 2563 ดังนั้น เพื่อให้สอดคล้องกับมาตรการยับยั้งการแพร่ระบาดของโรคโควิด-19 ในประเทศ อันเป็นสถานการณ์ฉุกเฉินและเป็นภัยคุกคามต่อทุกภาคส่วน รวมทั้ง เป็นการบรรเทาความเดือดร้อนของนายจ้าง สถานประกอบการและแรงงานต่างด้าว กระทรวงแรงงาน จึงเสนอแนวทางการดําเนินการต่อคณะรัฐมนตรี ซึ่งคณะรัฐมนตรีได้เห็นชอบตามที่กระทรวงแรงงานเสนอ ” รัฐมนตรีว่าการกระทรวงแรงงาน กล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า คณะรัฐมนตรีมีมติเมื่อวันที่ 31 มีนาคม 2563 เห็นชอบผ่อนปรนให้แรงงานต่างด้าวกลุ่มที่ 1) เข้ามาทํางานตามข้อตกลง MoU ได้แก่ กัมพูชา ลาว และเมียนมา ที่มีวาระการจ้างงานครบ 4 ปี และระยะเวลาการอนุญาตให้อยู่ในราชอาณาจักรสิ้นสุดลง แต่ไม่สามารถเดินทางออกนอกราชอาณาจักรได้ก่อน หรือ ในวันที่ 30 เมษายน 2563 2) คนต่างด้าวสัญชาติกัมพูชา และเมียนมา ที่ถือบัตรผ่านแดน ที่ได้รับอนุญาตให้เข้ามาทํางานในราชอาณาจักร ซึ่งการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด และไม่สามารถเดินทางออกนอกราชอาณาจักรได้ก่อน หรือ ในวันที่ 30 เมษายน 2563 สามารถอยู่ในราชอาณาจักรเป็นการชั่วคราวและทํางานต่อไปได้พลางก่อน ถึง 30 เมษายน 2563 ตามที่รัฐบาลประกาศสถานการณ์ฉุกเฉินในทุกเขตท้องที่ทั่วราชอาณาจักร หรือระยะเวลาตามที่มีประกาศสถานการณ์ฉุกเฉินฯ เพิ่มเติม (หากมี)
“ กรมการจัดหางาน ให้ความสําคัญกับการยับยั้งการแพร่ระบาดของโรคโควิด-19 ในประเทศ ซึ่ง ที่ผ่านมาได้ประชุมหารือกับหน่วยงานที่เกี่ยวข้องอย่างใกล้ชิดและต่อเนื่องเพื่อดําเนินการหามาตรการป้องกัน ” นายสุชาติฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางบกเปิดให้ผู้ประกอบการขนส่งที่มีความพร้อมประกอบการเดินรถโดยสารประจำทาง หมวด 4 สายที่ 1551 ศูนย์ราชการแจ้งวัฒนะ - โรงพยาบาลจุฬาภรณ์ ตั้งแต่บัดนี้ถึงวันที่ 8 มกราคม 2561
วันอังคารที่ 26 ธันวาคม 2560
กรมการขนส่งทางบกเปิดให้ผู้ประกอบการขนส่งที่มีความพร้อมประกอบการเดินรถโดยสารประจําทาง หมวด 4 สายที่ 1551 ศูนย์ราชการแจ้งวัฒนะ - โรงพยาบาลจุฬาภรณ์ ตั้งแต่บัดนี้ถึงวันที่ 8 มกราคม 2561
นายเชิดชัย สนั่นศรีสาคร รองอธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) โดยคณะกรรมการควบคุมการขนส่งทางบกกลางได้มีมติอนุมัติให้กําหนดเส้นทางเดินรถโดยสารประจําทาง หมวด 4 สายที่ 1551
ศูนย์ราชการเฉลิมพระเกียรติ 80 พรรษา (บริเวณถนนแจ้งวัฒนะ) - โรงพยาบาลจุฬาภรณ์ เพื่อพิจารณาหาผู้ประกอบการที่มีคุณสมบัติครบถ้วนและผ่านหลักเกณฑ์การประกอบการรองรับการขยายตัวการให้บริการของโรงพยาบาลจุฬาภรณ์ และอํานวยความสะดวกการเดินทางของผู้ป่วย บุคลากรทางการแพทย์ นักศึกษาและประชาชนในชุมชนเส้นทางถนนแจ้งวัฒนะ ให้ได้รับความสะดวกเชื่อมต่อการเดินทางอย่างต่อเนื่อง โดยกําหนดเปิดให้ผู้ประกอบการที่สนใจยื่นความประสงค์ขอเดินรถในเส้นทางดังกล่าว ตั้งแต่บัดนี้ถึงวันที่ 8 มกราคม 2561
เส้นทางเดินรถโดยสารประจําทาง สายที่ 1551 ศูนย์ราชการเฉลิมพระเกียรติ 80 พรรษา (บริเวณถนนแจ้งวัฒนะ) - โรงพยาบาลจุฬาภรณ์ กําหนดเงื่อนไขเกี่ยวกับการเดินรถ ดังนี้ ให้ใช้รถลักษณะมาตรฐาน 2 (ง) รถโดยสารปรับอากาศที่มีที่นั่งผู้โดยสาร 21 - 30 ที่นั่ง จํานวนรถ 3 - 5 คัน เดินรถขั้นต่ําวันละ 30 เที่ยว (ไป 15 เที่ยว กลับ 15 เที่ยว) ตลอดเส้นทางเป็นถนนลาดยางและคอนกรีต รวมระยะทางตลอดสาย 4 กิโลเมตร อัตราค่าโดยสารตลอดสายไม่เกิน 13 บาทต่อคนต่อเที่ยว โดยเริ่มต้นจากศูนย์ราชการเฉลิมพระเกียรติ 80 พรรษา ไปตามซอยแจ้งวัฒนะ 7 แยกซ้ายไปตามซอยเชื่อมระหว่างซอยแจ้งวัฒนะ 5 กับซอยแจ้งวัฒนะ 7 ผ่านโรงพยาบาลจุฬาภรณ์ แยกซ้ายไปตามซอยแจ้งวัฒนะ 5 ไปสุดเส้นทาง ณ บริเวณถนนแจ้งวัฒนะ
ผู้ประกอบการที่สนใจสามารถยื่นคําขอพร้อมเอกสารหลักฐาน ได้แก่ จํานวนรถ และสภาพของรถ การเป็นเจ้าของรถ แผนด้านมลพิษและสิ่งแวดล้อม ตรงตามมาตรฐานรถที่กําหนด แผนการให้บริการ แผนการจัดการเดินรถ แผนด้านความปลอดภัยเกี่ยวกับตัวรถและผู้โดยสาร รวมทั้งฐานะความมั่นคงของผู้ขอประวัติการประกอบการขนส่ง (ถ้ามี) สถานที่เก็บ ซ่อมและบํารุงรักษารถ จุดพักรถต้นทางและปลายทาง ต้องพร้อมให้เจ้าหน้าที่เข้าตรวจสอบเพื่อประกอบการพิจารณา สามารถยื่นคําขอและเอกสารหลักฐาน หรือสอบถามรายละเอียดเพิ่มเติมได้ที่ กองบริหารรถโดยสารประจําทางพื้นที่กรุงเทพมหานคร ขบ. โทร. 0 2771 8522 ในวันและเวลาราชการ
รัฐบาลไทย-ข่าวทำเนียบรัฐบาล-ยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๑
วันพุธที่ 31 ตุลาคม 2561
ยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๑
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๗/๒๕๖๑
ในวันพุธที่ ๓๑ ตุลาคม ๒๕๖๑ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๗/๒๕๖๑ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายธวัชชัย ไทยเขียว รองปลัดกระทรวงยุติธรรม พร้อมด้วยผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม โดยที่ประชุมได้รับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค ประจําปี ๒๕๖๑ (ตั้งแต่ ๑ ตุลาคม ๒๕๖๐ – ๓๐ กันยายน ๒๕๖๑) ซึ่งมีผู้ยื่นคําขอรับความช่วยเหลือ จํานวนทั้งสิ้น ๙,๐๖๖ ราย ดําเนินการแล้วเสร็จ จํานวน ๘,๕๒๘ ราย อยู่ระหว่างการพิจารณา จํานวน ๕๓๘ ราย รวมเงินให้ความช่วยเหลือทั้งสิ้น ๒๐๘,๖๗๕,๘๔๖.๕๐ บาท และรับทราบผลการช่วยเหลือเยียวยาแก่ผู้เสียหายและจําเลยในคดีอาญา ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙ ประจําปีงบประมาณ ๒๕๖๑ (รอบ ๑๒ เดือน ระหว่าง วันที่ ๑ ตุลาคม ๒๕๖๐ – ๓๐ กันยายน ๒๕๖๑) โดยมีผู้ยื่นคําขอจํานวน ๑๓,๑๔๒ ราย จําแนกเป็น ผู้เสียหาย จํานวน ๑๒,๖๑๒ ราย จําเลย จํานวน ๕๓๐ ราย ซึ่งดําเนินการแล้วเสร็จ จํานวน ๑๐,๑๐๖ ราย อนุมัติเงินช่วยเหลือ จํานวน ๖,๓๙๔ ราย เป็นเงินจํานวน ๓๑๑,๑๙๕,๘๔๙.๐๘ บาท และไม่อนุมัติเงินช่วยเหลือจํานวน ๓,๗๑๒ ราย เนื่องจากไม่เข้าหลักเกณฑ์หรือได้รับการบรรเทาความเสียหายจากทางอื่นมาพอสมควรแล้ว นอกจากนี้ ที่ประชุมได้พิจารณามีมติเห็นชอบผู้ทรงคุณวุฒิในคณะอนุกรรมการให้ความช่วยเหลือประจําจังหวัด และพิจารณาร่างคําสั่งแต่งตั้งคณะอนุกรรมการ ๒ คณะ ได้แก่ คณะอนุกรรมการตรวจสอบกองทุนยุติธรรม และคณะอนุกรรมการบริหารกองทุนยุติธรรม โดยที่ประชุมมีมติเห็นชอบตามที่ฝ่ายเลขานุการเสนอ
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงอาบูดาบี อำนวยความสะดวกและส่งคนไทยในประเทศสหรัฐอาหรับเอมิเรตส์ (ยูเออี) กลับประเทศไทยจำนวน 100 คน หลังจากที่ได้ดำเนินการจัดส่งไปแล้ว 3 รอบ [กระทรวงการต่างประเทศ]
วันเสาร์ที่ 9 พฤษภาคม 2563
สถานเอกอัครราชทูต ณ กรุงอาบูดาบี อํานวยความสะดวกและส่งคนไทยในประเทศสหรัฐอาหรับเอมิเรตส์ (ยูเออี) กลับประเทศไทยจํานวน 100 คน หลังจากที่ได้ดําเนินการจัดส่งไปแล้ว 3 รอบ [กระทรวงการต่างประเทศ]
สถานเอกอัครราชทูต ณ กรุงอาบูดาบี อํานวยความสะดวกและส่งคนไทยในประเทศสหรัฐอาหรับเอมิเรตส์ (ยูเออี) กลับประเทศไทยจํานวน 100 คน หลังจากที่ได้ดําเนินการจัดส่งไปแล้ว 3 รอบ
สถานเอกอัครราชทูต ณ กรุงอาบูดาบีร่วมกับสถานกงสุลใหญ่ ณ เมืองดูไบได้ดําเนินการจัดส่งคนไทยในประเทศสหรัฐอาหรับเอมิเรตส์ (ยูเออี) ที่ได้รับความยากลําบากจากผลกระทบของการแพร่ระบาดเชื้อไวรัสโควิด-19กลับประเทศไทยเป็นครั้งที่4จํานวน100คน เมื่อวันที่8พฤษภาคม2563หลังจากที่ได้ดําเนินการจัดส่งไปแล้ว3รอบ
รวมการดําเนินการ4ครั้ง ได้นําคนไทยกลับประเทศไปแล้ว479คน
สถานเอกอัครราชทูตฯ และสถานกงสุลใหญ่ฯ รู้สึกยินดีเป็นอย่างยิ่งที่ได้มีส่วนช่วยบรรเทาความยากลําบากของพี่น้องคนไทย และมีความมุ่งมั่นที่จะประสานงานให้คนไทยที่ได้รับผลกระทบที่เหลืออยู่ ได้กลับสู่มาตุภูมิในโอกาสแรกต่อไป
รวมทั้ง ใคร่ขอขอบคุณสมาชิกชุมชนไทยทุกท่าน ทุกกลุ่มในยูเออีที่ได้มีส่วนทั้งทางตรงและทางอ้อมในการให้กําลังใจ และให้ความร่วมมือกับทางราชการเป็นอย่างดีในการบรรเทาผลกระทบครั้งนี้แก่พี่น้องร่วมชาติ นอกจากนี้ พวกเราพี่น้องชาวไทยทุกคนในยูเออี ใคร่ขอขอบคุณหน่วยงานที่เกี่ยวข้องในประเทศไทยทุกหน่วยงานที่ให้ความสําคัญต่อชุมชนไทยทั่วโลกที่ได้รับผลกระทบจากโรคระบาดดังกล่าว และได้พยายามหาทางช่วยเหลือให้พี่น้องคนไทยได้เดินทางกลับสู่ประเทศไทยโดยเร็วที่สุด พวกเราทุกคนขอเป็นกําลังใจและยินดีที่จะให้ความร่วมมือกับทุกภาคส่วนในการฟันฝ่า ต่อสู้กับปัญหาอุปสรรคนี้ไปด้วยกัน
The Royal Thai Embassy In Abu Dhabi and The Consulate General in Dubai repatriated the 4th batch of 100 nationals in the UAE affected by COVID-19 back to their homeland, bringing 479 Thai nationals in total back home. We will still try our utmost to make the dream of the remaining Thais stranded in the UAE to be back home come true as soon as possible. The Embassy would like to express our thanks and appreciation to those authorities concerned both in Thailand and in the UAE for their kind and supportive favor for the success of these repatriation missions and fervently hope to receive the same or even better cooperation in the future.
รัฐบาลไทย-ข่าวทำเนียบรัฐบาล-บีโอไอร่วมงานสัมมนาเกาหลี
วันอังคารที่ 26 พฤศจิกายน 2562
บีโอไอร่วมงานสัมมนาเกาหลี
บีโอไอร่วมงานสัมมนาเกาหลี
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 1 จากขวา) เป็นตัวแทนจากประเทศไทย เพื่อร่วมบรรยายเรื่องผลกระทบจากสงครามการค้าต่อการลงทุนในอาเซียน รวมทั้งศักยภาพและโอกาสของประเทศไทยในการรองรับการลงทุนจากเกาหลี ให้แก่ผู้บริหารระดับสูงของภาครัฐ ผู้นําองค์กรเอกชน นักธุรกิจ และสื่อมวลชนเกาหลีกว่า 200 คน ในงานสัมมนา 2019 Segye ASEAN Forum จัดโดย The Segye Times สื่อชั้นนําของเกาหลี ณ Bankers Center กรุงโซล สาธารณรัฐเกาหลี
รัฐบาลไทย-ข่าวทำเนียบรัฐบาล-ไทย - เวียดนาม เห็นชอบขยายขอบเขตความร่วมมือด้านความมั่นคงและการทหาร รองรับภัยคุกคามรูปแบบใหม่
วันจันทร์ที่ 23 กันยายน 2562
ไทย - เวียดนาม เห็นชอบขยายขอบเขตความร่วมมือด้านความมั่นคงและการทหาร รองรับภัยคุกคามรูปแบบใหม่
เมื่อ 19 - 20 ก.ย. 62 พล.อ.ณัฐ อินทรเจริญ ปล.กห.พร้อมคณะ ได้เดินทางไปราชการ ณ นครโฮจิมินห์ สาธารณรัฐสังคมนิยมเวียดนาม เพื่อร่วมประชุมคณะกรรมการร่วมด้านความมั่นคงไทย - เวียดนาม ครั้งที่ 3 โดยมี พล.ท.อาวุโส เหวียน จี๋ วิง รมช.กห.เวียดนาม เป็นประธานร่วม
เมื่อ 19 - 20 ก.ย. 62 พล.อ.ณัฐ อินทรเจริญ ปล.กห.พร้อมคณะ ได้เดินทางไปราชการ ณ นครโฮจิมินห์ สาธารณรัฐสังคมนิยมเวียดนาม เพื่อร่วมประชุมคณะกรรมการร่วมด้านความมั่นคงไทย - เวียดนาม ครั้งที่ 3 โดยมี พล.ท.อาวุโส เหวียน จี๋ วิง รมช.กห.เวียดนาม เป็นประธานร่วม
ทั้งสองฝ่าย เห็นชอบร่วมกัน ต่อการขยายขอบเขตความร่วมมือด้านความมั่นคงระหว่างกันให้มากขึ้น ทั้งการปฏิบัติการเพื่อสันติภาพ การรักษาความมั่นคงทางทะเล การต่อต้านการก่อการร้าย รวมทั้งความร่วมมือด้านการวิจัยและพัฒนา และด้านอุตสาหกรรมป้องกันประเทศ
พร้อมทั้งหารือแลกเปลี่ยนความคิดเห็นด้านความมั่นคงและการทหารร่วมกัน โดยย้ําถึงความเป็นเอกภาพและการรักษาความเป็นแกนกลางอาเซียน รวมทั้งจําเป็นต้องเสริมสร้างความร่วมมือระหว่างกันอย่างใกล้ชิด เพื่อรับมืออย่างมีประสิทธิภาพกับภัยคุกคามด้านความมั่นคงในรูปแบบใหม่ ที่มีลักษณะไร้พรหมแดนและมีแนวโน้มขยายตัวสูงขึ้น พร้อมทั้งเห็นพ้องร่วมกันว่า การดํารงไว้ซึ่งสันติภาพและเสถียรภาพด้านความมั่นคงทางทะเล ต้องอาศัยความร่วมมือกันอย่างจริงจัง บนพื้นฐานผลประโยชน์ร่วมของนานาประเทศ
โดยผลการประชุมดังกล่าว จะนําไปสู่การขับเคลื่อนขยายความร่วมมือทางทหาร และการเสริมสร้างความไว้เนื้อเชื่อใจของทั้งสองประเทศ ในการรักษาสันติภาพ เสถียรภาพ รวมทั้งความมั่นคงและผลประโยชน์ร่วมกันของภูมิภาคต่อไป
รัฐบาลไทย-ข่าวทำเนียบรัฐบาล-กระทรวงมหาดไทยรับมอบหน้ากากผ้า จำนวน 1,000,000 ชิ้น จากเครือสหพัฒน์ เพื่อนำไปแจกจ่ายให้พี่น้องประชาชน
วันอังคารที่ 14 เมษายน 2563
กระทรวงมหาดไทยรับมอบหน้ากากผ้า จํานวน 1,000,000 ชิ้น จากเครือสหพัฒน์ เพื่อนําไปแจกจ่ายให้พี่น้องประชาชน
กระทรวงมหาดไทยรับมอบหน้ากากผ้า จํานวน 1,000,000 ชิ้น จากเครือสหพัฒน์ เพื่อนําไปแจกจ่ายให้พี่น้องประชาชน
วันนี้ (14 เม.ย.63) เวลา 13.30 น. ที่ห้องรับรองปลัดกระทรวงมหาดไทย อาคารศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย รับมอบหน้ากากผ้า จํานวน 1,000,000 ชิ้น จากนายบุญชัย โชควัฒนา ประธานกรรมการ บริษัท สหพัฒนพิบูล จํากัด (มหาชน) พร้อมด้วยนางชัยลดา ตันติเวชกุล รองประธานกรรมการ บริษัท สหพัฒนพิบูล จํากัด (มหาชน) นางสาววราภรณ์ กุลสวัสดิ์ภักดี กรรมการผู้จัดการ บริษัท อินทิเกรเต็ด คอมมูนิเคชั่น จํากัด และนายสุจริต ปัจฉิมนันท์ กรรมการบริษัทในเครือ โดยมี นายธนาคม จงจิระ อธิบดีกรมการปกครอง ร่วมรับมอบ
นายฉัตรชัย พรหมเลิศ กล่าวว่า กระทรวงมหาดไทยขอขอบคุณเครือสหพัฒน์ที่มีความปรารถนาดี นําหน้ากากทางเลือกซึ่งเป็นสิ่งที่มีความจําเป็นของประชาชนมามอบผ่านกระทรวงมหาดไทยไปยังพี่น้องประชาชน โดยเมื่อกระทรวงมหาดไทยได้รับแล้วจะได้กระจายไปยังทั้ง 878 อําเภอทั่วประเทศ โดยมุ่งเน้นพื้นที่ที่มีสถานการณ์การระบาดรุนแรง จึงขอขอบคุณในความปรารถนาดีในครั้งนี้ และให้ความมั่นใจว่าหน้ากากผ้าทั้งหมดจะไปถึงมือประชาชนอย่างทั่วถึงกันอย่างแน่นอน
นายบุญชัย โชควัฒนา กล่าวว่า เนื่องจากสถานการณ์การระบาดของโรคโควิด-19 ได้ส่งผลกระทบต่อประชาชนในวงกว้าง แต่หน้ากากอนามัยซึ่งเป็นสิ่งที่ทุกคนควรมีเพื่อป้องกันการติดเชื้อก็มีราคาแพงและหาซื้อยาก ด้วยเหตุนี้ เครือสหพัฒน์ จึงได้รวมพลังบริษัทในเครือที่มีโรงงานผลิตผ้า มาผลิตหน้ากากผ้าสําหรับแจกจ่ายให้กับประชาชนทั่วประเทศ จํานวน 1,000,000 ชิ้น โดยจะทยอยมอบผ่านกระทรวงมหาดไทย เพื่อให้ผู้ว่าราชการจังหวัดนําไปแจกจ่ายให้กับประชาชนต่อไป โดยเฉพาะอย่างยิ่งประชาชนที่มีความเดือดร้อนทั่วประเทศ ซึ่งเป็นความตั้งใจของลูกหลานและผู้บริหารพนักงานเครือสหพัฒน์ในการที่จะเป็นส่วนหนึ่งของการช่วยเหลือครั้งนี้ และเป็นความตั้งใจดี ๆ ที่ต้องการเห็นประเทศไทยผ่านพ้นวิกฤตโควิด-19 โดยเร็ว เราต้องการเห็นประเทศเดินไปข้างหน้าและคนไทยทุกคนกลับมาใช้ชีวิตได้ตามปกติ
รัฐบาลไทย-ข่าวทำเนียบรัฐบาล-บีโอไอเผยคำขอส่งเสริมไตรมาสแรกกว่า 7 หมื่นล้าน จำนวนโครงการเพิ่มขึ้นเล็กน้อย อีอีซียังเนื้อหอม
วันอังคารที่ 14 เมษายน 2563
บีโอไอเผยคําขอส่งเสริมไตรมาสแรกกว่า 7 หมื่นล้าน จํานวนโครงการเพิ่มขึ้นเล็กน้อย อีอีซียังเนื้อหอม
บีโอไอเผยคําขอส่งเสริมไตรมาสแรกกว่า 7 หมื่นล้าน จํานวนโครงการเพิ่มขึ้นเล็กน้อย อีอีซียังเนื้อหอม
บีโอไอเผยคําขอส่งเสริมไตรมาสแรกกว่า 7 หมื่นล้าน
จํานวนโครงการเพิ่มขึ้นเล็กน้อย อีอีซียังเนื้อหอม
บีโอไอเผยยอดขอรับส่งเสริมการลงทุนช่วงไตรมาสแรกปี 2563 รวม 378 โครงการ มูลค่า 71,380 ล้านบาท ต่างชาติลงทุนไทย 27,425 ล้านบาท นําโดยญี่ปุ่น จีน และฮ่องกง ยอดลงทุนในอีอีซี 47,580 ล้านบาท คิดเป็นร้อยละ 67 ของมูลค่าการขอรับส่งเสริมทั้งหมด
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า บีโอไอได้รายงานภาวะการส่งเสริมการลงทุนช่วง 3 เดือนของปี 2563 (มกราคม-มีนาคม) โดยมียอดขอรับการส่งเสริมการลงทุนรวมทั้งสิ้น 378 โครงการ เพิ่มขึ้นร้อยละ 3 เมื่อเทียบกับช่วงเดียวกันของปีก่อนที่มีจํานวน 368 โครงการ ขณะที่มีมูลค่าการลงทุนรวม 71,380 ล้านบาท ลดลงร้อยละ 44 เมื่อเทียบกับช่วงเดียวกันของปีก่อน ซึ่งมีมูลค่า 128,460 ล้านบาท เนื่องจากส่วนใหญ่เป็นโครงการขนาดกลางและขนาดเล็ก โดยมูลค่าเงินลงทุนสูงสุดอยู่ในอุตสาหกรรมเครื่องใช้ไฟฟ้าและอิเล็กทรอนิกส์ มูลค่า 10,620 ล้านบาท ตามด้วยอุตสาหกรรมเกษตรและแปรรูปอาหาร มูลค่า 5,690 ล้านบาท และยานยนต์และชิ้นส่วน มูลค่า 2,400 ล้านบาท
สําหรับการลงทุนโดยตรงจากต่างประเทศ (FDI) ในช่วง 3 เดือนแรกของปีนี้ มีมูลค่าการขอรับส่งเสริมรวม 27,425 ล้านบาท โดยญี่ปุ่นมีการลงทุนมากที่สุดเป็นอันดับ 1 โดยมีมูลค่าเงินลงทุนรวม 7,402 ล้านบาท อันดับ 2 คือ จีน มีมูลค่าเงินลงทุน 6,510 ล้านบาท และอันดับ 3 ฮ่องกง มีมูลค่าเงินลงทุน 3,458 ล้านบาท
ทั้งนี้ ยอดการขอรับการส่งเสริมการลงทุนในพื้นที่อีอีซี ในช่วง 3 เดือนแรกของปีนี้ มีมูลค่ารวม 47,580 ล้านบาท คิดเป็นร้อยละ 67 ของมูลค่าการขอรับส่งเสริมทั้งหมด แสดงให้เห็นว่าอีอีซียังเป็นพื้นที่เป้าหมายของนักลงทุนส่วนใหญ่